Unionin yleisen tuomioistuimen tuomio (kolmas jaosto) 27.4.2010 – UniCredito Italiano vastaan SMHV – Union Investment Privatfonds (UNIWEB ja UniCredit Wealth Management)

(asiat T-303/06 ja T-337/06)

Yhteisön tavaramerkki – Väitemenettely – Hakemukset sanamerkkien UNIWEB ja UniCredit Wealth Management rekisteröimiseksi yhteisön tavaramerkeiksi – Aikaisemmat kansalliset sanamerkit UNIFONDS ja UNIRAK ja aikaisempi kansallinen kuviomerkki UNIZINS – Suhteellinen hylkäysperuste – Sekaannusvaara – Asetuksen (EY) N:o 40/94 8 artiklan 1 kohdan b alakohta (josta on tullut asetuksen (EY) N:o 207/2009 8 artiklan 1 kohdan b alakohta)

Yhteisön tavaramerkki – Yhteisön tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman tavaramerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Sekaannusvaara haetun tavaramerkin ja aikaisemman tavaramerkin välillä (Neuvoston asetuksen N:o 40/94 8 artiklan 1 kohdan b alakohta) (ks. 48 ja 49 kohta)

Aihe

Kanteet SMHV:n toisen valituslautakunnan 5.9.2006 (yhdistetyt asiat R 196/2005-2 ja R 211/2005-2) ja 25.9.2006 (yhdistetyt asiat R 456/2005-2 ja R 502/2005-2) tekemistä päätöksistä, jotka koskevat Union Investment Privatfonds GmbH:n ja UniCredito Italiano SpA:n välisiä väitemenettelyjä

Asian tiedot

Yhteisön tavaramerkin hakija: UniCredito Italiano SpA Haettu yhteisön tavaramerkki: Sanamerkki UNIWEB luokkiin 35, 36 ja 42 kuuluvia palveluja varten (hakemus nro 2236164) ja sanamerkki UniCredit Wealth Management luokkiin 16, 35, 36, 41 ja 42 kuuluvia tavaroita ja palveluja varten (hakemus nro 2330066) Sen tavaramerkin tai merkin haltija, johon väitemenettelyssä on vedottu: Union Investment Privatfonds GmbH Tavaramerkki tai merkki, johon väitemenettelyssä on vedottu: Saksalaiset sanamerkit UNIFONDS (nro 991995) ja UNIRAK (nro 991997) sekä saksalainen kuviomerkki UNIZINS (nro 2016954) luokkaan 36 kuuluvia pääomasijoituksia varten Väiteosaston ratkaisu: Väitteen hyväksyminen tiettyjen kyseessä olevien palvelujen osalta ja väitteen hylkääminen muiden palvelujen osalta Valituslautakunnan ratkaisu: Valituksien hylkääminen





Ratkaisu

1) Asiat T-303/06 ja T-337/06 yhdistetään tuomion antamista varten.

2) Sisämarkkinoiden harmonisointiviraston (tavaramerkit ja mallit) (SMHV) toisen valituslautakunnan 5.9.2006 tekemä päätös (yhdistetyt asiat R 196/2005-2 ja R 211/2005-2) kumotaan siltä osin kuin siinä hylätään UniCredito Italiano SpA:n asiassa R 211/2005-2 tekemä valitus hyväksymällä väitteet, jotka oli tehty rekisteröitäväksi haettua tavaramerkkiä UNIWEB vastaan, siltä osin kuin ne koskevat luokkaan 36 kuuluvia ”pankkiliiketoimia, rahatalousasioita, raha-asioita, vakuutustoimintaa, rahatalous- ja vakuutusasioihin liittyvää tiedotusta ja konsultointia, luottokortti-/pankkikorttipalveluita, pankki- ja rahoituspalveluita internetin välityksellä”.

3) SMHV:n toisen valituslautakunnan 25.9.2006 tekemä päätös (yhdistetyt asiat R 456/2005-2 ja R 502/2005-2) kumotaan siltä osin kuin siinä hylätään UniCredito Italiano SpA:n asiassa R 456/2005-2 tekemä valitus hyväksymällä väitteet, jotka oli tehty rekisteröitäväksi haettua tavaramerkkiä UniCredit Wealth Management vastaan, siltä osin kuin ne koskevat luokkaan 36 kuuluvia ”pankkiliiketoimia, rahatalousasioita, raha-asioita, vakuutustoimintaa ja rahatalousasioihin liittyvää tiedotusta”.

4) Union Investment Privatfonds GmbH:n esittämät vaatimukset hylätään.